Részt vett a 2017-es dél-amerikai U20-as labdarúgó-bajnokságon a brazil U20-as válogatottal. 2018. szeptember 8-án mutatkozott be a felnőtt válogatottban az Amerikai Egyesült Államok ellen. Négy nappal később duplázott Salvador ellen, ezen a mérkőzésen lépett második alkalommal pályára a felnőttek között. Bekerült a 2019-es Copa Américán résztvevő győztes keretbe. Július 7-én szerezte meg a tornán az egyetlen gólját a döntőben Peru ellen a 90. percben tizenegyesből, ezzel kialakította a 3–1-es végeredményt.